**DEJAVNOSTI ZA OTROKE 4 SKUPINE OPB (2.-3. razred) (20.4. – 24.4.2020)**

V tem tednu, lahko spet prisluhnete pripovedovani pravljici: »Medved išče pestujno.« (Ruska ljudska pravljica) Našli jo boste na tej povezavi:

<https://www.facebook.com/nusa.zivec/videos/2823372107739712/>

Namenjena je predvsem za sprostitev po šolskih dejavnostih.

Prav tako lahko kateri dan izkoristite za ogled lutkovne predstave z naslovom: » Trije metulji.« (Avtorica: Darja Zore) Le ta pa je dosegljiva na tej povezavi:

<https://www.facebook.com/zalozba.knjigca/videos/2861226907246345/UzpfSTEwMDAwMDc3MTkxOTQ3NjpWSzo0MjQ1MDI3MDE1NTIzMjg5/>

V tem času si lahko sam doma s sestavinami, ki jih boš zagotovo našel v kuhinji izdelaš svoj plastelin ali pa kinetični pesek. Odvisno za kaj se boš odločil. Pomembno pa je, da v kolikor rabiš pomoč za to prosiš starše ali pa svojega sorojenca. Tukaj sta »recepta« za pripravo domačega plastelina ali kinestetičnega peska.

DOMAČI PLASTELIN

Sestavine:

* Moka (1 skodelica)
* Sol (1/2 skodelice)
* Olje (1 jušna žlica)
* Voda (1 skodelica)

(P.s. Velikost skodelice za »tehtanje« sestavin si določi sam. Je pa pomembno, da potem za vse sestavine uporabiš enako skodelico.)

Postopek priprave:

Najprej v eni posodi zmešaš moko in sol. Nato vanjo dodaš vodo, ter žlico olja. V kolikor želiš, da je tvoj plastelin obarvan lahko za to uporabiš jedilne barve, če jih imaš doma. V kolikor pa ne, je tudi ta plastelin odličen. Nato se tvoje ustvarjanje že lahko prične. V kolikor ga želiš shraniti še za nadaljnjo ustvarjanje, ga lahko zaviješ v plastično folijo ali pa ga shraniš v plastični posodi s pokrovom. Hrani ga v hladilniku. (<https://www.deveta-dezela.si/blog/domaci-plastelin.html>)

DOMAČI KINESTETIČNI PESEK

Sestavine:

* Moka (7 meric)
* Olje (2 merici)
* Stara kreda (če jo imaš)

(P.s.: Tako kot prej tudi tukaj se sam odločiš, kaj boš izbral kot merico. Je pa pomembno, da potem to enako merico uporabiš za vse sestavine.)

Postopek priprave:

<https://www.facebook.com/BrainobrainMaribor/photos/a.500570676774701/1536644909833934/?type=3&theater>

Pomembno pa je ob vsem tem poudariti, da po ustvarjanju ne pozabiš pospraviti vsega za seboj. Kuhinja oz. prostor kjer boš to delal naj bo po koncu tvojega ustvarjanja/igre takšen kot je bil prej. Verjamem, da zmoreš. ☺

Tukaj pa je še nekaj idej za miselne besedne igre. Da kljub temu, da imate delo za šolo, kasneje v sproščeni igri malo trenirate svoje možgančke.

1. **KONČAJ – ZAČNEM**

Število igralcev: Poljubno

Pripomočki: List papirja, pisalo

Namen: Urjenje hitrega razmišljanja in spodbujanje domišljije

**Potek igre:**

Igra poteka na način, da najprej določimo igralca, ki bo prvi začel. Ta na list papirja zapiše svoje ime. Nato pa na prvo črko pove besedo, ki se z njo začne. Nato naslednji igralec pove za drugo črko in tako naprej, dokler ne najdemo besed za vsako črko, ki se nahaja v imenu.

Primer: JANJA – jastreb, ananas, nogavica, jajce, antena

1. **PRIDEM IN GREM**

Število igralcev: Poljubno

Pripomočki: /

Namen: Besedni zaklad

**Potek igre:**

Igra lahko na začetku, dokler je še nismo navajeni poteka počasi. Namen igre pa je, da se potem le ta odvija čim hitreje. Tako je igra težja in bolj zabavna. Vsak igralec si lahko izbere poljubno črko iz abecede. Ko je na vrsti mora na to črko povedati od kod prihaja, kaj je po poklicu in kam gre.

Primer: »Prihajam iz Portoroža, sem pek in grem na Ptuj.« Kdor se ne spomni dovolj hitro ali se zmoti izpade iz igre. To slednje seveda velja, če se igrate igro na izpadanje. To bi priporočala, šele takrat ko boste že nekoliko »natrenirani«.

Povzeto po: <http://igramose.blogspot.com/p/jezikovne-igre.html>